28. 5. 84 Επίσημη Εφημερίδα των Ευρωπαϊκών Κοινοτήτων Αριθ. C 140/11 
Γνωμοδότηση για τις σχέσεις μεταξύ της Ευρωπαϊκής Κοινότητας και των χωρών της 
Ευρωπαϊκής Ζώνης Ελεύθερων Συναλλαγών 
(84/C 140/04) 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Η Οικονομική και Κοινωνική Επιτροπή (ΟΚΕ), σύμφωνα με το άρθρο 20 παράγραφος 4 του 
εσωτερικού της κανονισμού, αποφάσισε, την 1η Μαρτίου 1984, να εκφράσει τη γνώμη της για 
τις σχέσεις μεταξύ των κρατών της Ευρωπαϊκής Κοινότητας και της Ευρωπαϊκής Ζώνης Ελεύ­
θερων Συναλλαγών (ΕΖΕΣ). 
Διαδικασία: 
Το Τμήμα Εξωτερικών Σχέσεων, που ανέλαβε την προετοιμασία των σχετικών εργασιών, υιο­
θέτησε τη γνωμοδότηση του στις 13 Μαρτίου 1984. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή, αφού άκουσε την έκθεση του εισηγητή κ. Zinkin, 
κατά τη 216η σύνοδο ολομέλειας στις 28 και 29 Μαρτίου 1984 (συνεδρίαση της 28ης Μαρτίου), 
υιοθέτησε με 69 ψήφους υπέρ, 4 ψήφους κατά και 11 αποχές, την ακόλουθη γνωμοδότηση: 
Οι υπουργοί των Ευρωπαϊκών Κοινοτήτων και της Ευρω­
παϊκής Ζώνης Ελεύθερων Συναλλαγών θα συναντηθούν 
για πρώτη φορά, προκειμένου να προβούν σε συνομιλίες, 
στο Λουξεμβούργο, στις 9 Απριλίου 1984. Η ΟΚΕ επωφε­
λείται της ευκαιρίας αυτής για να εκφράσει την έντονη 
ελπίδα της ότι η συνεδρίαση αυτή θα οδηγήσει σε ακόμα 
στενότερη συνεργασία. 
Η ΕΟΚ είναι ο καλύτερος πελάτης της ΕΖΕΣ και αντί­
στροφα. Από κοινού συγκροτούν τη μεγαλύτερη αγορά 
βιομηχανικών προϊόντων στον κόσμο, η οποία αντιπρο­
σωπεύει το 40 ο/ο περίπου του διεθνούς εμπορίου. 
Ωστόσο, η ενότητα της αγοράς αυτής εξακολουθεί να 
τίθεται σε κίνδυνο από διάφορα μη δασμολογικά εμπό­
δια, όπως, λόγου χάρη, τις διατυπώσεις στα σύνορα και 
την έλλειψη κοινών τεχνικών προδιαγραφών. 
Η ΟΚΕ πιστεύει ότι η απλούστευση των διατυπώσεων 
αυτών και η υιοθέτηση κοινών προδιαγραφών αποτελούν 
ενέργειες που πρέπει να γίνουν κατά προτεραιότητα στις 
εμπορικές σχέσεις μεταξύ των δύο αυτών ομάδων χωρών. 
Εφόσον δεν γίνουν οι ενέργειες αυτές, η ενιαία αγορά δεν 
είναι δυνατό να συμβάλει πλήρως στην επίλυση των προ­
βλημάτων απασχόλησης και στη βελτίωση της ανταγωνι­
στικότητας, τόσο της ΕΟΚ όσο και της ΕΖΕΣ, έναντι των 
άλλων μεγάλων οικονομικών δυνάμεων του κόσμου. 
Επομένως, η ΟΚΕ ζητά να ενισχυθεί η συνεργασία 
μεταξύ των χωρών της Κοινότητας και της ΕΖΕΣ, με 
βάση την πραγματική κατάσταση που επικρατεί και τις 
θεσμικές διαφορές που υπάρχουν μεταξύ των δύο ομάδων 
χωρών. Στα πλαίσια αυτά, εκφράζει την επιθυμία να 
ενθαρρυνθούν οι τακτικές ανταλλαγές απόψεων σχετικά 
με τα μέσα που πρέπει να εφαρμοστούν για: 
— να αρθούν όλα τα μη δασμολογικά εμπόδια του 
εμπορίου μεταξύ των εταίρων του ευρωπαϊκού 
συστήματος ελεύθερων συναλλαγών, 
Βρυξέλλες, 28 Μαρτίου 1984. — να απλουστευθούν οι κανόνες προέλευσης και οι 
μεθοριακοί έλεγχοι, 
και 
— να εναρμονιστούν ή να εφαρμοστούν κοινές προδια­
γραφές και τεχνικοί κανονισμοί. 
Με το ίδιο πνεύμα, η ΟΚΕ πιστεύει ότι οι χώρες της Κοι­
νότητας και της ΕΖΕΣ θα πρέπει να εργάζονται συλλο­
γικά και να συμφωνούν σχετικά με τη γραμμή που πρέπει 
να ακολουθούν στα πλαίσια της Γενικής Συμφωνίας 
Δασμών και Εμπορίου (ΓΣΔΕ) και του Οργανισμού Οικο­
νομικής Συνεργασίας και Ανάπτυξης (ΟΟΣΑ) προκειμέ­
νου να ενθαρρυνθεί η περαιτέρω ελευθέρωση των διεθνών 
συναλλαγών, όσον αφορά κυρίως τους ακόλουθους 
τομείς: 
— τα δασμολογικά και μη δασμολογικά εμπόδια στο 
εμπόριο βιομηχανικών προϊόντων, 
— τις επιδοτήσεις που διαστρεβλώνουν τους όρους του 
διεθνούς ανταγωνισμού, και 
— τα εμπόδια των συναλλαγών στον τομέα των υπηρε­
σιών. 
Η αλληλεξάρτηση των δυτικοευρωπαϊκών οικονομιών 
αυξάνει. Η ΟΚΕ συνιστά, λοιπόν, μεγαλύτερο συντονι­
σμό μεταξύ των χωρών της Κοινότητας και της ΕΖΕΣ και 
συνεχή διάλογο, στον οποίο θα συμμετέχουν και οι κοι­
νωνικοί εταίροι, με στόχο την επίτευξη οικονομικής ανά­
καμψης στην Ευρώπη και, κυρίως, τη μείωση της ανερ­
γίας. 
Θα ήταν ιδιαίτερα χρήσιμος ο συντονισμός των πολιτι­
κών που πρέπει να αναπτυχθούν σχετικά με την καινοτο­
μία, όσον αφορά την ανάπτυξη νέων τεχνολογιών και τη 
διαρθρωτική προσαρμογή, ώστε να αντληθεί όσο το 
δυνατό μεγαλύτερο όφελος από ολόκληρη την αγορά της 
Δυτικής Ευρώπης. 
Ο Πρόεδρος 
της Οικονομικής και Κοινωνικής 
Επιτροπής 
Francis CEYRAC